817/2018

Útdráttur

Staðfestur var úrskurður héraðsdóms þar sem X var gert að sæta nálgunarbanni í sex mánuði á grundvelli laga nr. 85/2011, um nálgunarbann og brottvísun af heimili.

Úrskurður Landsréttar

Landsréttardómararnir A-kvk-nf E-kvk-nf, J-kk-nf S-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 26. október 2018 en kærumálsgögn bárust réttinum 31. sama mánaðar. Kærður er úrskurður Héraðsdóms Norðurlands eystra 23. október 2018, í málinu nr. R[…]/2018, þar sem staðfest var ákvörðun sóknaraðila um að varnaraðila yrði gert að sæta nánar tilgreindu nálgunarbanni. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2 Varnaraðili krefst þess aðallega að,,hinn kærði úrskurður taki ekki gildi fyrr en varnaraðili hafi fengið í hendur eigur sínar í vörslu brotaþola og að staðfest hafi verið að félagsmálayfirvöld muni eftir föngum og að uppfylltum skilyrðum hlutaðeigandi laga aðstoða varnaraðila til þess að njóta umgengni við barn hans og brotaþola“, til vara að,,hnekkt verði þeirri lagatúlkun héraðsdómara um að ekki sé heimild til skilmála eins og krafist var í þinghaldi og þess krafist að bannið verði þrengt þannig að tekið verði nægilegt tillit til réttmætra og lögvarinna hagsmuna varnaraðila og barns hans og brotaþola, A, til þess að þeir njóti umgengni hvor við annan og réttmætra og lögvarinna hagsmuna varnaraðila til þess að fá í hendur eigur sínar“ en að því frágengnu að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum.

3 Sóknaraðili krefst staðfestingar hins kærða úrskurðar. Niðurstaða

4 Fyrir héraðsdómi gerði varnaraðili þá kröfu að ákvörðun sóknaraðila um nálgunarbann yrði staðfest „með þeim skilmála að varnaraðili fái afhenta muni í vörslu brotaþola, eða þeir verði skráðir, svo og að hann fái að njóta umgengni við barn þeirra brotaþola“. Með hinum kærða úrskurði er réttilega komist að þeirri niðurstöðu að ekki standi heimildir til að haga kröfugerð með þessum hætti í máli sem rekið er um staðfestingu nálgunarbanns enda snýr það að því einu hvort lagaskilyrði fyrir beitingu þessa úrræðis séu uppfyllt. Með sömu rökum koma aðal og varakrafa varnaraðila samkvæmt framansögðu ekki til álita fyrir Landsrétti.

5 Í kjölfar harkalegra samskipta varnaraðila og brotaþola á heimili hennar 8. október 2018, en að þeim er stuttlega vikið í hinum kærða úrskurði, leitaði brotaþoli skjóls á heimili vinafólks í nálægu byggðarlagi. Varnaraðili kom þangað um nóttina og var þá að eigin sögn sturlaður. Hafa vitni borið um að hann hafi verið vopnaður hnífi og gert sig líklegan til að brjóta sér leið inn í húsið en húsráðanda hafi tekist að koma í veg fyrir það. Þá hafa vitni skýrt frá því að varnaraðili hafi sýnt af sér mjög ógnandi hegðun og haft í frammi hótanir, meðal annars í garð brotaþola. Samkvæmt gögnum málsins fann lögregla blóðugan hníf við húsið en fyrir liggur að varnaraðili skarst á hendi í þeim atgangi sem þarna varð.

6 Samkvæmt alið 4. gr. laga nr. 85/2011 er heimilt að beita nálgunarbanni ef rökstuddur grunur leikur á að sakborningur hafi framið refsivert brot eða raskað á annan hátt friði brotaþola. Að virtum gögnum málsins er fullnægt þessu skilyrði til að varnaraðila verði gert að sæta nálgunarbanni. Þá verður ekki talið sennilegt að friðhelgi brotaþola verði vernduð með öðrum og vægari hætti, sbr. 1. mgr. 6. gr. sömu laga.

7 Samkvæmt framansögðu verður niðurstaða hins kærða úrskurðar staðfest.

8 Þóknun verjanda varnaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir, greiðist úr ríkissjóði samkvæmt 3. mgr. 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð:

Hinn kærði úrskurður er staðfestur.

Þóknun verjanda varnaraðila, G-kk-ef T-kk-ef lögmanns, fyrir Landsrétti, 186.000 krónur, greiðist úr ríkissjóði.